**โครงการพัฒนาพื้นที่ลุ่มน้ำปากพนังอันเนื่องมาจากพระราชดำริ**

**จังหวัดนครศรีธรรมราช**

**1. หน่วยงานที่รับผิดชอบ**

1.1 หน่วยงานหลัก กรมชลประทาน

 1.2 หน่วยงานบูรณาการ

1) ส.ป.ก.

2) หน่วยงานสังกัดกระทรวงเกษตรและสหกรณ์

3) หน่วยงานอื่นๆที่เกี่ยวข้องในพื้นที่

4) ศูนย์เรียนรู้โครงการอันเนื่องมากจากพระราชดำริระดับอำเภอ อ.ชะอวด จ.นครศรีธรรมราช

**2. ความสอดคล้องกับยุทธศาสตร์ / นโยบาย**

2.1 ยุทธศาสตร์ชาติระยะ 20 ปี ยุทธศาสตร์ที่ 4 ด้านการสร้างความเสมอภาคและเท่าเทียมทางสังคม

 2.2 แผนพัฒนาเศรษฐกิจและสังคมแห่งชาติ ฉบับที่ 12 ยุทธศาสตร์ที่ 2 การสร้างความเป็นธรรม
และลดความเหลื่อมล้ำในสังคม

 2.3 แผนแม่บทการพัฒนาโครงการพัฒนาพื้นที่ลุ่นน้ำปากพนังอันเนื่องมาจากพระราชดำริ
พ.ศ.2560-2564

 :ยุทธศาสตร์ที่ 4 พัฒนาอาชีพให้เกิดความมั่นคงกลยุทธ์ที่ 1 การพัฒนาและ
ส่งเสริมอาชีพภาคเกษตรกร กลยุทธ์ที่ 2การพัฒนาและส่งเสริมอาชีพนอกภาคเกษตรกร
:ยุทธศาสตร์ที่ 5 สร้างภูมิคุ้มกันในอาชีพและการดำรงชีวิตกลยุทธ์ที่ 2เสริมสร้างกระบวนการมีส่วนร่วม กลยุทธ์ที่ 3 พัฒนาตัวแบบความสำเร็จ

 2.4 ยุทธศาสตร์ การจัดสรรและแผนงานงบประมาณ ประจำปี พ.ศ. 2563

 : ยุทธศาสตร์ด้านการสร้างโอกาสและความเสมอภาคทางสังคม

 : แผนงานยุทธศาสตร์เสริมสร้างพลังทางสังคม

**3.หลักการและเหตุผล**

พระบาทสมเด็จพระเจ้าอยู่หัว ได้พระราชทานพระราชดำริเกี่ยวกับแนวทางการแก้ไขปัญหา
และพัฒนาพื้นที่ลุ่มน้ำปากพนัง เพื่อช่วยเหลือราษฎรให้มีคุณภาพชีวิตที่ดีขึ้น และช่วยพลิกฟื้นความอุดมสมบูรณ์ให้กลับคืนสู่ลุ่มน้ำปากพนังดังเช่นในอดีตที่ผ่านมา โดยได้พระราชทานพระราชดำรินับตั้งแต่ปี พ.ศ.2521 เรื่อยมา และได้ทรงเริ่มดำเนินโครงการพัฒนาพื้นที่ลุ่มน้ำปากพนัง อันเนื่องมาจากพระราชดำริเมื่อปี พ.ศ.2537 เป็นต้นมา การพัฒนาในระยะเริ่มต้นเป็นการพัฒนาทางด้านโครงสร้างขั้นพื้นฐานเป็นหลักควบคู่กับการพัฒนาอาชีพ ส่งเสริมรายได้ภาคเกษตร และการอนุรักษ์ทรัพยากรธรรมชาติ

หลังจากได้มีการพัฒนาโครงสร้างพื้นฐานหลัก ๆ ในพื้นที่โครงการพัฒนาพื้นที่ลุ่มน้ำปากพนัง
อันเนื่องมาจากพระราชดำริแล้ว เป้าหมายสำคัญต่อไปคือการพัฒนาเพื่อยกระดับคุณภาพชีวิตของเกษตรกรที่ในปัจจุบันต้องเผชิญกับปัญหาความผันผวนด้านราคาของผลผลิต สภาวะความแปรปรวนของสภาพภูมิอากาศที่ทำให้ผลผลิตเสียหาย ปัญหาด้านต้นทุนที่สูงขึ้นทำให้เกษตรกรมีฐานะความเป็นอยู่
ที่ยากจนเกิดภาวะหนี้สินในครัวเรือน ให้มีความเป็นอยู่ดีขึ้น สามารถประกอบอาชีพได้อย่างมั่นคง

เพื่อเป็นการสนองพระราชดำริดังกล่าว สำนักงานการปฏิรูปที่ดินเพื่อเกษตรกรรม (ส.ป.ก.)
ได้มอบหมายให้ สำนักงานการปฏิรูปที่ดินจังหวัดนครศรีธรรมราช (ส.ป.ก.นครศรีธรรมราช) จัดทำโครงการพัฒนาอาชีพและส่งเสริมรายได้ในเขตปฏิรูปที่ดิน ปี 2563 ภายใต้โครงการพัฒนาพื้นที่ลุ่มน้ำ
ปากพนังอันเนื่องมาจากพระราชดำริ ตามกรอบแนวทางการสร้างความมั่นคงและภูมิคุ้มกันในอาชีพ

 -2-

ของเกษตรกร เพื่อพัฒนาคนในการสร้างภูมิคุ้มกันในอาชีพและการดำเนินชีวิต โดยได้จัดทำกิจกรรมส่งเสริมและสนับสนุนการปลูกพืช การเลี้ยงสัตว์ การอนุรักษ์และแปรรูปพืชสมุนไพรเพื่อสร้างความหลากหลายในอาชีพของเกษตรกรควบคู่ไปกับการปลูกพืชเศรษฐกิจหลักเช่น ยางพารา ปาล์มน้ำมัน และไม้ผล หรือพื้นที่บริเวณรอบบ้าน เป็นต้น และกิจกรรมพัฒนาและจัดตั้งศูนย์ต้นแบบ แปลงสาธิต การประกอบอาชีพเสริมและขยายผลองค์ความรู้ไปยังเกษตรกรในชุมชนเพื่อการพัฒนาคุณภาพชีวิตที่ดีขึ้นสามารถดำรงชีพอยู่ได้.อย่างมั่นคง เป็นรากฐานนำไปสู่การพึ่งตนเองได้ในระยะยาว ต่อไป

**4. วัตถุประสงค์**

 4.1 เพื่อสร้างกระบวนการเรียนรู้การประกอบอาชีพที่มีความหลากหลาย สามารถพึ่งพาตนเองได้

ในระยะยาว

 4.2 เพื่อพัฒนาและจัดตั้งศูนย์ต้นแบบ แปลงสาธิต สำหรับใช้เป็นแหล่งแลกเปลี่ยนเรียนรู้ในการ

ประกอบอาชีพของคนในชุมชนและผู้ที่สนใจ ตลอดจนเชื่อมโยงเครือข่ายการเรียนรู้ในระดับชุมชน

 4.3 เพื่อพัฒนาต่อยอดสู่ชุมชนต้นแบบในการพึ่งพาตนเอง

**5.กลุ่มเป้าหมายการดำเนินการ**

เกษตรกรในเขตปฏิรูปที่ดิน จำนวน 210 ราย

**6.สถานที่ดำเนินการ**

 ตำบลวังอ่างตำบลท่าเสม็ดตำบลเขาพระทอง อำเภอชะอวดตำบลเขาพระบาท อำเภอเชียรใหญ่และตำบลควนพัง อำเภอร่อนพิบูลย์จังหวัดนครศรีธรรมราช

**7. หลักเกณฑ์/เงื่อนไข**

**7.1 การคัดเลือกพื้นที่**

1) พื้นที่ในเขตปฏิรูปที่ดินภายใต้โครงการพัฒนาพื้นที่ลุ่มน้ำปากพนัง ได้แก่ อำเภอร่อนพิบูลย์

อำเภอเฉลิมพระเกียรติ อำเภอจุฬาภรณ์ อำเภอเชียรใหญ่ และอำเภอชะอวด

2) มีแกนนำในการขับเคลื่อน

 **7.2 การคัดเลือกเกษตรกร** โดยเน้นกระบวนการมีส่วนร่วมของเกษตรกรในการวิเคราะห์ปัญหาและสาเหตุการจัดทำแผนชุมชน การสนับสนุนทรัพย์ วัสดุอุปกรณ์และแรงงาน.หรือเข้าร่วมบริหาร

ประสานงาน และดำเนินการรับผลประโยชน์ทั้งด้านบวกและลบ และมีส่วนร่วมในการติดตาม

ประเมินผล ตามตัวชี้วัดของโครงการและตัวชี้วัดของชุมชน

**8. วิธีดำเนินการ**

8.1 ขออนุมัติจัดทำโครงการพัฒนาอาชีพและส่งเสริมรายได้ในเขตปฏิรูปที่ดิน ภายใต้โครงการพัฒนา

พื้นที่ลุ่มน้ำปากพนังอันเนื่องมาจากพระราชดำริ

8.2 ประสานงานกลุ่มแกนนำเกษตรเพื่อจัดทำแผนปฏิบัติงานโครงการฯ แบบมีส่วนร่วม

8.3 ดำเนินโครงการฯ ตามแผนการปฏิบัติงาน

 -3-

1) กิจกรรมการสัมมนาและฝึกอบรม จำนวน 210 ราย ในการฝึกอบรมเชิงปฏิบัติการ ศึกษา

ดูงาน สรุปบทเรียน

2) กิจกรรมจัดตั้งและพัฒนาแปลงเรียนรู้ จำนวน 6ศูนย์

- สนับสนุนวัสดุการเกษตร อุปกรณ์ และปัจจัยการผลิตแก่เกษตรกรประจำศูนย์

- กำหนดรายละเอียดเนื้อหา กระบวนการถ่ายทอดองค์ความรู้ร่วมกับหน่วยงานที่เกี่ยวข้อง

- กิจกรรมขยายผลองค์ความรู้ให้กับเกษตรกรในชุมชน และเกษตรกรที่สนใจ

 8.4ส่งเสริม/สนับสนุนการรวมกลุ่มเกษตร เพื่อสร้างความเข้มแข็งและอำนาจต่อรอง

 8.5.สรุปบทเรียน วิธีการฝึกอบรม ศึกษาดูงานการสนทนากลุ่ม การสาธิต ฝึกปฏิบัติ ตอบข้อซักถาม นำเสนอ

 8.6 รายงานผลการดำเนินงาน และผลการใช้จ่ายเงินประจำเดือน/และรายงานความก้าวหน้าในงาน PARA

 8.7 ติดตาม/ประเมินผล ศึกษาผลกระทบที่ส่งผลต่อการดำเนินงานโครงการ และเก็บข้อมูลเกษตรกรที่ได้รับการฝึกอบรมนำความรู้ไปปรับใช้ในการประกอบอาชีพ

 8.8 เผยแพร่ประชาสัมพันธ์ ข้อมูลข่าวสาร งานโครงการ/ผลสำเร็จของเกษตรกร ตามช่องทางต่างๆ เช่น สื่อออนไลน์ เอกสาร เป็นต้น

 8.9 พัฒนาศักยภาพเจ้าหน้าที่/เกษตรกร ตามแนวทางพระราชดำริ หรืออื่นๆที่เกี่ยวข้องและเสริมสร้างการดำเนินงานให้บรรลุผลสำเร็จ ตามเบ้าหมาย

**9. ตัวชี้วัด**

 9.1 เชิงปริมาณ

1) เกษตรกรในเขตปฏิรูปที่ดินได้รับการส่งเสริมตามแนวพระราชดำริ จำนวน 210 ราย

2) เกิดศูนย์เรียนรู้ จำนวน 6ศูนย์

 9.2 เชิงคุณภาพ

 1) ร้อยละ 80 ของครัวเรือนเกษตรกรนำความรู้ไปปรับใช้ในการประกอบอาชีพ

2) เกษตรกรได้รับการพัฒนาอาชีพให้เกิดความมั่นคง

3) เกิดเครือข่ายเกษตรกรในการแลกเปลี่ยนเรียนรู้

4) เกิดแหล่งเรียนรู้ภายในชุมชน

9.3 ผลสัมฤทธิ์ รายได้เฉลี่ยครัวเรือนเป้าหมายในเขตปฏิรูปที่ดินเพิ่มขึ้นไม่น้อยกว่า ร้อยละ 3ต่อปี

**10. งบประมาณ**

1,155,600 บาท

**11. ระยะเวลาดำเนินการ**

1 ตุลาคม 2562 – 30 กันยายน 2563

**12. ประโยชน์ที่คาดว่าจะได้รับ**

13.1 เกษตรกรที่เข้าร่วมโครงการสามารถนำความรู้ที่ได้รับไปปรับประยุกต์เพื่อประกอบอาชีพ ที่หลากหลายและสร้างภูมิคุ้มกันในอาชีพเกษตรกรรม

13.2 เกิดกระบวนการแลกเปลี่ยนเรียนรู้การประกอบอาชีพในชุมชนในลักษณะเครือข่าย สามารถดำรงชีพได้อย่างมั่นคงเป็นรากฐานนำไปสู่การพึ่งพาตนเองในระยะยาว